पाएं अपने शहर की ताज़ा ख़बरें और फ्री ई-पेपरडाउनलोड करें
सिविल अस्पताल में कैंटीन संचालक एमआरपी से ज्यादा दामों पर सामान बेच रहा था। शिकायत के बाद सिविल लाइन थाना पुलिस व फूड सप्लाई विभाग ने सिविल ड्रेस में सामान खरीदा तो शिकायत सही पाई गई। सामाजिक कार्यकर्ता राजू डोहर ने बताया कि उन्होंने करीब 10 दिन पहले भी कैंटीन से सामान खरीदा था तो 12 रुपए एमआरपी वाला ब्रेड 18 रुपए में और 3 रुपए वाला बिस्कुट का पैकेट 5 रुपए में दिया था।
मंगलवार सुबह फिर उन्होंने किसी को भेजकर सामान खरीदा तो संचालक ने फिर से अधिक दाम वसूल किया। इसकी शिकायत उन्होंने एसपी के रीडर को फोन पर दी थी। उसके बाद ही पुलिस व फूड सप्लाई विभाग ने कार्रवाई की है। सिविल लाइन थाना एसएचओ रमेश चंद जांगड़ा ने बताया कि सामान अधिक दामों पर बेचा जा रहा था। फूड सप्लाई इंस्पेक्टर भी साथ में थे और अब आगामी कार्रवाई की जानी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn